open-index/open-wikipedia-markdown huggingface dataset:
Habeas corpus

***Habeas corpus*** (/ˈheɪbiəs ˈkɔːrpəs/ i)  είναι μια νομική διαδικασία που υποχρεώνει τις αρχές επιβολής του νόμου να παρουσιάσουν έναν κρατούμενο στο δικαστήριο και να αιτιολογήσουν αν η κράτηση του είναι νόμιμη και δίκαιη.  Αυτό το δικαίωμα είναι θεμελιώδες σε πολλές ελεύθερες κοινωνίες, καθώς προστατεύει από αυθαίρετες συλλήψεις και κρατήσεις. 

## Πιο αναλυτικά

### Προστασία από αυθαίρετη κράτηση

Το habeas corpus διασφαλίζει ότι κανείς δεν μπορεί να κρατηθεί χωρίς να του δοθεί η ευκαιρία να παρουσιαστεί ενώπιον δικαστή και να δικαιολογηθεί η κράτησή του. 

### Δικαστικός έλεγχος

Η εντολή habeas corpus επιτρέπει στον κρατούμενο να αμφισβητήσει τη νομιμότητα της κράτησης του και να ζητήσει την αποφυλάκισή του, αν η κράτηση κριθεί παράνομη. 

### Θεμελιώδες δικαίωμα

Το δικαίωμα του habeas corpus θεωρείται θεμελιώδες για την προστασία των ατομικών ελευθεριών και την αποτροπή της κατάχρησης εξουσίας από τις αρχές. 

## Ιστορία
Η διαταγή habeas corpus περιγράφεται τον 18ο αιώνα από τον Άγγλο νομικό Γουίλιαμ Μπλάκστοουν ως «*μεγάλη και αποτελεσματική διαταγή σε κάθε είδους παράνομη φυλάκιση»*. Μέχρι σήμερα, είναι ακόμα παγκόσμια γνωστή και γιορτάζεται ως το «Μεγάλο Ορόσημο της Ελευθερίας». 

### Καταγωγή
Κάποιες πηγές αναφέρουν εσφαλμένα ότι τα θεμέλια για του habeas corpus εμφανίστηκαν πρώτη φορά στη Μάγκνα Χάρτα το 1215. Στην πραγματικότητα όμως ξεκίνησε από το Ποινικό Δικαστήριο του Κλάρεντον του 1166, το οποίο δημιουργήθηκε κατά την διάρκεια της βασιλείας του Ερρίκου Β ́ της Αγγλίας τον 12ο αιώνα. Το καταστατικό του δήλωνε τα εξής:
 
*Κανένας ελεύθερος άνθρωπος δεν θα συλληφθεί, δεν θα φυλακιστεί και δεν θα του απαγορευτούν τα έθιμα του. Επίσης δεν θα εξοριστεί, δεν θα επηρεαστεί με οποιονδήποτε άλλο τρόπο και δεν θα λάβει καμία καταδίκη, παρά μόνο με νόμιμη κρίση του Βασιλιά ή των Νομικών Αρχών της χώρας.*

Επίσης, το μεταγενέστερο νομικό άρθρο της Μάγκνα Χάρτα, της ρήτρας 38, δηλώνει τα εξής:

*Κανένας νομικός λειτουργός δεν θα κινήσει διαδικασίες εναντίον οποιουδήποτε με δική του πρωτοβουλία, χωρίς να έχουν προσαχθεί αξιόπιστοι μάρτυρες για τον σκοπό αυτό*.
 
## Παραπομπές


Κατηγορία:Φιλοσοφία του Δικαίου
Κατηγορία:Φιλελευθερισμός
Κατηγορία:Ανθρώπινα δικαιώματα
Κατηγορία:Συνταγματικό Δίκαιο
Yakovlev Yak-8

Το **Yakovlev Yak-8** ήταν σοβιετικό ελαφρύ δικινητήριο αεροσκάφος γενικής χρήσης το οποίο αναπτύχθηκε στα χρόνια του Β΄ Παγκοσμίου Πολέμου. Δεν εντάχθηκε σε παραγωγή αλλά έλαβε παρόλα αυτά από το ΝΑΤΟ την ονομασία αναφοράς «**Crib**».

## Σχεδιασμός και ανάπτυξη
Το Yak-8 ήταν μια βελτιωμένη έκδοση του Yakovlev Yak-6. Ελαφρώς μεγαλύτερων διαστάσεων, διατήρησε την μικτή κατασκευή και τη γενική διάταξη του προκατόχου του. Τα ξύλινα ημι-μονοκόκ τμήματα του εμπρόσθιου και του κεντρικού τμήματος της ατράκτου καλύπτονταν με ένα στρώμα κόντρα-πλακέ πάχους 2 mm τόσο εσωτερικά όσο και εξωτερικά. Το πίσω τμήμα της ατράκτου ήταν κατασκευασμένο από ατσάλινους σωλήνες και είχε υφασμάτινη επικάλυψη. Τέλος η πτέρυγα ήταν ξύλινη και ενιαία και είχε πηδάλια κλίσης με υφασμάτινη επικάλυψη. Το σύστημα προσγείωσης ήταν ανασυρόμενο.

Αρχικά είχε προβλεφθεί το Yak-8 να προωθείται από δύο κινητήρες Kossov M-12 που μπορούσαν να αποδώσουν έως και 190 hp, αλλά δεδομένου πως αυτοί δεν ήταν διαθέσιμοι χρησιμοποιηθούν στη θέση τους οι Shvetsov M-11FM  των 145 hp. Το Yak-8 σχεδιάστηκε εξαρχής ως μεταφορικό και η άτρακτός του είχε μεγαλύτερη χωρητικότητα από Yak-6. Έτσι, μπορούσε να μεταφέρει έως και έξι επιβάτες αντί για τέσσερις, όπως το Yak-6.

Δύο πρωτότυπα κατασκευάστηκαν, με το πρώτο να πετά στις αρχές του 1944. Το δεύτερο πρωτότυπο ήταν ελαφρύτερο κατά 250 kg περίπου από το πρώτο και πέρασε τις κρατικές δοκιμές αποδοχής. Παρόλο που θεωρήθηκε επαρκές για να ενταχθεί σε παραγωγή, εν τέλει παρέμεινε στο στάδιο του πρωτοτύπου πιθανώς επειδή οι Σοβιετικοί είχαν αρχίσει τη μετάβαση στα αεροσκάφη ολομεταλλικής κατασκευής.

## Παραπομπές


## Βιβλιογραφία
* 
* 

Yak-008
Κατηγορία:Αεροσκάφη γενικής χρήσης
Εξώπολη Χανίων

Η **Εξώπολη** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Η Εξώπολη βρίσκεται προς τα βόρεια παράλια του νησιού, βόρεια του Β.Ο.Α.Κ. και σε υψόμετρο περίπου 130 μέτρα. Απέχει περίπου 6 χιλιόμετρα ανατολικά από τις Βρύσες (έδρα του δήμου), 38 χιλιόμετρα νοτιοανατολικά τα Χανιά και 3 χιλιόμετρα βορειοδυτικά από την Γεωργιούπολη. 

Αναφέρεται επίσημα ως ξεχωριστός οικισμός για πρώτη φορά το 1925 να προσαρτάται στην κοινότητα Καλαμιτσίου Αλεξάνδρου. Το 1971 προσαρτήθηκαν σε αυτήν οι καταργούμενοι οικισμοί Άγιος Δημήτριος και Αργυρομούρι. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Καλαμίτσι Αμυγδαλίου αποτελούν την Κοινότητα Καλαμιτσίου Αμυγδαλίου, που ανήκει στη Δημοτική Ενότητα Γεωργιουπόλεως του  Δήμου Αποκορώνου και σύμφωνα με την απογραφή 2021 απογράφησαν 188 κάτοικοι ενώ με αυτήν του 2011 είχε 167 κατοίκους.

## Παραπομπές


Εξώπολη
Εξώπολη
Ίσα πολύγωνα

Στην γεωμετρία, δύο πολύγωνα λέγονται **ίσα** αν το ένα προκύπτει από μετάθεση, περιστροφή και πιθανώς αντανάκλαση του άλλου. 

Πιο αυστηρά, τα πολύγωνα  {\rm A}_1{\rm A}_2\ldots {\rm A}_n και {\rm B}_1{\rm B}_2 \ldots {\rm B}_n με n κορυφές λέγονται ίσα με **αντίστοιχες κορυφές** τις ({\rm A}_1, {\rm B}_1), ({\rm A}_2, {\rm B}_2), \ldots, ({\rm A}_n, {\rm B}_n) αν
* Οι αντίστοιχες γωνίες είναι ίσες, δηλαδή
::\hat{\rm A}_1 = \hat{\rm B}_1, \hat{\rm A}_2 = \hat{\rm B}_2, \ldots, \hat{\rm A}_n = \hat{\rm B}_n **και**
* Οι αντίστοιχες πλευρές είναι ίσες, δηλαδή
::{\rm A}_1{\rm A}_2 = {\rm B}_1{\rm B}_2, {\rm A}_2{\rm A}_3 = {\rm B}_2{\rm B}_3, \ldots , {\rm A}_{n-1}{\rm A}_n = {\rm B}_{n-1}{\rm B}_n, {\rm A}_{n}{\rm A}_1 = {\rm B}_{n}{\rm B}_1.

Ισοδύναμα, δύο πολύγωνα είναι ίσα αν είναι όμοια με λόγο ομοιότητας \lambda = 1.

## Ως σχέση ισοδυναμίας
Η ισότητα πολυγώνων ορίζει μία σχέση ισοδυναμίας μεταξύ των πολυγώνων, καθώς:
* (**[[Ανακλαστική ιδιότητα]]**) Ένα πολύγωνο είναι ίσο με τον εαυτό του.
* (**[[Συμμετρική ιδιότητα]]**) Αν το πολύγωνο \rm A είναι ίσο με το \rm B, τότε το \rm B είναι ίσο με το \rm A. 
* (**[[Μεταβατική ιδιότητα]]**) Αν το πολύγωνο \rm A είναι ίσο με το \rm B και το \rm B είναι ίσο με το \rm \Gamma, τότε το \rm A είναι ίσο με το \rm \Gamma.

## Ειδικές περιπτώσεις
* Δύο κανονικά πολύγωνα με ίσο αριθμό πλευρών είναι ίσα αν έχουν μία πλευρά ίση.
* Δύο τρίγωνα είναι ίσα, αν ισχύει οποιοδήποτε από τα παράκατω κριτήρια (δείτε αναλυτικά εδώ):
**αν έχουν δύο πλευρές ίσες μία προς μία και την περιεχόμενή τους γωνία ίση με την αντίστοιχή της.
**αν έχουν μία πλευρά και δύο προσκείμενες στην πλευρά γωνίες ίσες με τις αντίστοιχές τους.
**αν έχουν τις τρεις πλευρές τους ίσες μία προς μία.

## Δείτε επίσης
* Ίσα τρίγωνα
* Όμοια πολύγωνα

## Παραπομπές


Κατηγορία:Πολύγωνα
Σφιγγοσαλιάρα

[μικρογραφία|Σφιγγοσαλιάρα (Aidablennius sphynx)-[Νέα Καλλικράτεια|Ν. Καλλικράτεια (Χαλκιδική)]]
Η Σφιγγοσαλιάρα με επιστημονική ονομασία (*Aidablennius sphynx*) είναι είδος ψαριού που ανήκει στην οικογένεια των Βλεννιιδών (Βlenniidae) της τάξης των Βλεννιόμορφων (Blenniiformes).

## Ονομασία
Το όνομα του γένους *Aidablennius* ενδεχομένως προέρχεται από τον τίτλο της όπερας “Αΐντα”, του Τζιουζέπε Βέρντι, η οποία διαδραματίζεται στην Αίγυπτο (Χώρα της σφίγγας). Το όνομα του είδους *sphynx* δηλαδή «σφίγγα» πιθανότατα αναφέρεται στη Μεγάλη Σφίγγα της Γκίζας, λόγω του ιδιαίτερου σχήματος του κεφαλιού και των σημαδιών του ψαριού. 

## Κατανομή-Ενδιαίτημα
Είναι είδος της Μεσογείου, αλλά απαντά επίσης σ΄ένα μικρό τμήμα των ακτών του Μαρόκου στον Ατλαντικό, καθώς και στη Μαύρη Θάλασσα. Ζει σε πολύ μικρά βάθη, όχι μεγαλύτερα από 1 μέτρο, κοντά στην ακτή στη θάλασσα, σε βράχους καλυμμένους με φύκια.

## Περιγραφή
Στην οροφή της οφθαλμικής κόγχης υπάρχει ένα μόνο, μη διακλαδισμένο (σπάνια διακλαδίζεται στην άκρη) δερμικό νημάτιο. Οπισθίως των οφθαλμών υπάρχει μπλε κηλίδα με ερυθρό περιθώριο. Μεταξύ του πρόσθιου τμήματος του ραχιαίου πτερυγίου με σκληρές ακτίνες και οπίσθιου με μαλακές υπάρχει ευδιάκριτη βαθιά εγκοπή. Ο χρωματισμός του σώματος είναι βασικά πρασινωπός, καφέ-λαδί, με κάθετες γραμμές με μπλε περιθώρια και με διαγώνιες γραμμές στο ραχιαίο πτερύγιο. 

## Βιολογία
Τρέφεται με βενθικά ασπόνδυλα και φύκη. Η περίοδος αναπαραγωγής διαρκεί από τα τέλη Απριλίου (14-15° C) έως τον Ιούλιο-Αύγουστο. Τα αρσενικά υπερασπίζονται την επικράτειά τους. Τα θηλυκά γεννούν έως και 7000 αυγά καθ' όλη τη διάρκεια της αναπαραγωγικής περιόδου, τα οποία στη συνέχεια φυλάσσονται σε φωλιές από τα αρσενικά. Τα αρσενικά είναι γνωστό ότι καννιβαλίζουν τα νεκρά αυγά, πιθανώς για να αποτρέψουν την εξάπλωση μολύνσεων μεταξύ των υγιών αυγών, αν και έχει επίσης αναφερθεί ότι καταναλώνουν ζωντανά αυγά. Πιστεύεται ότι αυτό οφείλεται στις περιορισμένες ευκαιρίες ανεύρεσης τροφής για τα αρσενικά κατά την αναπαραγωγή, ως αποτέλεσμα του περιορισμού τους στις φωλιές.

## Παραπομπές


## Πηγές

* Κασπίρης Π. (2000) Τα Ψάρια της Ελλάδος (Κλείδες Προσδιορισμού), Πάτρα 2000
* Οικονομίδης Π. (1973) Κατάλογος των ιχθύων της Ελλάδος, Hellenic Oceanology and Limnology, τομ.11 [1973] σελ.421-598
* Παπαναστασίου Δ. (1976), Αλιεύματα (Τόμος Α΄), Εκδόσεις ΙΩΝ
* Tortonese E. (1975), Osteichthyes - Fauna d'Italia vol. XI, Calderini, Bologna
* Fischer W., Schneider M., Bauchot M.L. (1987) Méditerranée et mer noire - Zone de pêche 37 - Révision 1 - Volume II – Vertébrés, FAO
* Whitehead, P., Bauchot, M.L., Hureau, J., Nielsen, J, Tortonese, E (1986) Fishes of the north-eastern Atlantic and the Mediterranean. volume 2. UNESCO, Paris.

## Εξωτερικοί σύνδεσμοι

* https://www.fishbase.us/summary/Aidablennius-sphynx.html

Κατηγορία:Ψάρια ελληνικών θαλασσών
Κατηγορία:Ακτινοπτερύγιοι
Υφαντής

Η **Υφαντής**  είναι ελληνική εταιρεία τροφίμων, ιδρυθείσα το 1979 από τα αδέλφια Αλέξιο και Χαράλαμπο Υφαντή, με κύρια δραστηριότητα την παραγωγή και τη διανομή αλλαντικών και άλλων τροφίμων. Ξεκίνησε με ένα εργοστάσιο στο Μοσχάτο και έκτοτε εξελίχθηκε σε πολυεθνικό όμιλο με διεθνή παρουσία. 
Η εταιρεία έχει υιοθετήσει εξαιρετικά πρότυπα λειτουργίας, όπως HACCP και ISO 9001, ώστε να διασφαλίζει την ασφάλεια και συνέπεια ποιότητας των προϊόντων της.

## Ιστορική εξέλιξη
Το 1979 ιδρύθηκε ως οικογενειακή επιχείρηση παραγωγής αλλαντικών, με όραμα να προσφέρει πάντα «μόνο το καλύτερο». Το 1980 λειτούργησε το πρώτο εργοστάσιο στο Μοσχάτο, που γρήγορα καθιέρωσε την εταιρεία στην αγορά των τυποποιημένων αλλαντικών, παρά την ισχυρή παρουσία άλλων παικτών όπως η Νίκας.

Το 1992 πραγματοποιήθηκε μετεγκατάσταση στις ιδιόκτητες εγκαταστάσεις στην Κηφισιά, έκτασης 15.000 τ.μ., με περίπου 300 μόνιμους εργαζομένους· σήμερα ο όμιλος απασχολεί περίπου 1.000 άτομα.

Παράγει πλέον πάνω από 500 προϊόντα σε 13 εργοστάσια στην Ελλάδα και 2 στις Η.Π.Α., ενώ διαθέτει και το εξαγωγικό brand **esti®**, με παρουσία σε περισσότερες από 39 χώρες.

## Διεθνής δικτύωση και θυγατρικές
Ο όμιλος εδραιώνει την παρουσία του στο εξωτερικό μέσω θυγατρικών όπως:
* Υφαντής Ρουμανία (εργοστάσιο στο Βουκουρέστι με καθημερινή παραγωγή ~10 τόνους)
* Ifantis Bulgaria FOOD
* Διανομές Κρήτης, Έβρου και άλλες θυγατρικές εταιρείες που ενισχύουν την εφοδιαστική αλυσίδα και την εξαγωγική δυναμική της εταιρείας.

## Παραπομπές


## Εξωτερικοί σύνδεσμοι
* Επίσημη ιστοσελίδα Υφαντής Α.Β.Ε.Ε.

Κατηγορία:Αλλαντικά
Κατηγορία:Ελληνικά εμπορικά σήματα
Κομσομόλσκ επί του Αμούρ

Το **Κομσομόλσκ επί του Αμούρ** () είναι πόλη στο Κράι του Χαμπάροφσκ στη Ρωσική Άπω Ανατολή. Είναι χτισμένη στη δυτική όχθη του ποταμού Αμούρ, 356 km  βορειοανατολικά του Χαμπάροφσκ και αποτελεί το ανατολικό άκρο της Σιδηροδρομικής γραμμής Βαϊκάλης–Αμούρ.

## Ιστορία
Η περιοχή όπου σήμερα είναι χτισμένη η πόλη κατακτήθηκε από τους Μογγόλους τον 13ο αιώνα και ανήκε στη Δυναστεία Γιουάν. Αργότερα πέρασε στην κατοχή της Δυναστείας των Τσινγκ μέχρις ότου η περιοχή παραχωρήθηκε στη Ρωσική Αυτοκρατορία με τη Συνθήκη του Αϊγκούν το 1858. Το χωριό Πέρμσκογιε () ιδρύθηκε στη τοποθεσία του Κομσομόλσκ το 1860 από αγρότες που μετανάστευσαν εκεί.

Η κυβέρνηση της Ρωσικής ΣΟΣΔ ανακοίνωσε το 1931 σχέδια για την κατασκευή ναυπηγείου στον Αμούρ, με τις εργασίες να αρχίζουν το 1932. Η πόλη χτίστηκε κατά κύριο λόγο από εθελοντές της Κομσομόλ και αυτός είναι ο λόγος που έλαβε την ονομασία «**Κομσομόλσκ**». Το επίθημα *επί του Αμούρ* προστέθηκε για να διαφοροποιηθεί από άλλες πόλεις με το ίδιο όνομα. 

Μέχρι τα τέλη της δεκαετίας του 1940 είχαν ολοκληρωθεί εκτός από τα ναυπηγεία πολλές ακόμη βαριές βιομηχανίες και η πόλη εξελίχθηκε σε περιφερειακό κέντρο για βιομηχανίες όπως η κατασκευή αεροσκαφών, η μεταλλουργία, η μηχανουργία και η διύλιση πετρελαίου. Σήμερα, το Κομσομόλσκ επί του Αμούρ αποτελεί το κύριο κέντρο κατασκευής των πολεμικών αεροσκαφών Sukhoi, καθώς και του επιβατικού Sukhoi Superjet. Παλαιότερα κατασκευάζονταν εκεί τα αεριωθούμενα μαχητικά MiG-15bis  και τα μεταγωγικά Li-2.

## Γεωγραφία
Η πόλη και τα προάστιά της εκτείνονται για περισσότερα από 30 km κατά μήκος της αριστερής όχθης του Αμούρ. Πρέπει να σημειωθεί πως στην περιοχή του Κομσομόλσκ ο ποταμός έχει πλάτος έως και 2,5 km. Νοτιοανατολικά της πόλης βρίσκεται επίσης η λίμνη Κούμι. Το Κομσομόλσκ απέχει 356 km από το Χαμπάροφσκ, που είναι το διοικητικό κέντρο του Κράι και 300 km από τον Ειρηνικό Ωκεανό. Η εγγύτερη σημαντική πόλη είναι το Αμούρσκ το οποίο βρίσκεται περίπου 45 km νοτίως του Κομσομόλσκ. Η απόσταση από τη Μόσχα είναι 6300 km.

### Κλίμα
Το Κομσομόλσκ επί του Αμούρ έχει ακραίο υγρό ηπειρωτικό κλίμα (Dfb κατά την ταξινόμηση Κέππεν), με ζεστά καλοκαίρια και δριμύς, ψυχρούς χειμώνες. Οι διαφορά θερμοκρασίας ξεπερνά τους 56 °C στη διάρκεια του έτους, με μέση ημερήσια τιμή −24,7 °C τον Ιανουάριο και +20,3 °C τον Ιούλιο. Η πόλη έχει εξαιρετικά χαμηλές θερμοκρασίες τον χειμώνα για το γεωγραφικό της πλάτος, συγκρίσιμες με εκείνες της διαβόητα ψυχρής πόλης Νορίλσκ, που βρίσκεται περίπου 18 μοίρες βορειότερα.

## Παραπομπές


## Πηγές
*
*
*

## Εξωτερικοί σύνδεσμοι
* 

Κατηγορία:Πόλεις του Κράι του Χαμπάροφσκ
Mondelez

Η **Mondelēz International, Inc.** είναι αμερικανική πολυεθνική εταιρεία ζαχαρωδών, τροφίμων, χαρτοφυλακίου, ποτών και σνακ με έδρα το Σικάγο με τζίρο 26.5δις δολλαρίων με παρουσία σε 160 χώρες. Κατετάγη στην 108η θέση στη λίστα Fortune 500 του 2021 με τις μεγαλύτερες εταιρείες των Ηνωμένων Πολιτειών βάσει συνολικών εσόδων.

Η εταιρεία ξεκίνησε ως *Kraft Foods Inc.*, η οποία ιδρύθηκε στο Σικάγο το 1923. Η σημερινή επιχείρηση ιδρύθηκε το 2012 όταν η Kraft Foods μετονομάστηκε σε Mondelez και διατήρησε την επιχείρηση σνακ, ενώ η επιχείρηση παντοπωλείων της στη Βόρεια Αμερική διασπάστηκε σε μια νέα εταιρεία με την επωνυμία Kraft Foods Group, η οποία 3 χρόνια αργότερα συγχωνεύτηκε με την Heinz για να σχηματίσουν την Kraft Heinz. Το όνομα Mondelez προέρχεται από τη λατινική λέξη mundus ("κόσμος") και delez, μιαπαραλλαγή της λέξης "νόστιμο".

Η Mondelez παρασκευάζει σοκολατοειδή, μπισκότα, τσίχλες, ζαχαρώδη προϊόντα και ποτά σε σκόνη. Το χαρτοφυλάκιο της Mondelez International περιλαμβάνει πολλά εξαρτήματα αξίας δισεκατομμυρίων δολαρίων, μεταξύ των οποίων οι μάρκες μπισκότων, κράκερ και γλυκών TUC, Nabisco (κατασκευαστές των Belvita, Chips Ahoy!, Oreo, Ritz, Triscuit, Wheat Thins, κ.λπ.), LU, Sour Patch Kids, Barny και Peek Freans· οι μάρκες σοκολάτας Milka, Côte d'Or, Toblerone, Cadbury, Green & Black's, Freia, Marabou και Fry's· οι μάρκες τσίχλας και βήχα Trident, Dentyne, Chiclets, Halls και Stride· καθώς και η μάρκα μπισκότων και ποτών σε σκόνη Tag του Tate's Bake Shop.

## Παραπομπές


Κατηγορία:Αμερικανικά εμπορικά σήματα
Νίκας

Η **Νίκας** (Π. Γ. Νίκας Α.Β.Ε.Ε.) είναι μία από τις παλαιότερες και πιο γνωστές ελληνικές αλλαντοποιίες. Ιδρύθηκε το 1971 από τον Παναγιώτη Νίκα με αρχικό κεφάλαιο 14 εκατ. δραχμές και έδρα το Περιστέρι. Πρωτοστάτησε στην διάδοση των αλλαντικών στην ελληνική αγορά. Το 1972 εισήγαγε τα πρώτα παριζάκια και τα τετράγωνα αλλαντικά για τοστ, εισάγοντας νέα προϊόντα στη χώρα. 

Το 1991 εισήχθη στο Χρηματιστήριο Αθηνών, με ονομαστική αξία μετοχής 200 δρχ.. Με τη συγκέντρωση κεφαλαίων ύψους περίπου 2.4 δισ. δρχ., κατασκευάστηκε το νέο εργοστάσιο στον Άγιο Στέφανο Αττικής, που λειτουργεί έως σήμερα. 

## Ιστορικό
Το 2003, ο Παναγιώτης Νίκας πούλησε την εταιρεία στη Global Finance, εταιρεία συμμετοχών του Άγγελου Πλακόπητα, για περίπου 60 εκατ. €
Το 2016 πέτυχε εξαγορά από τον Σπύρο Θεοδωρόπουλο, μέσω της Chipita, εντάσσοντας τη Νίκας στο χαρτοφυλάκιο του ομίλου.  
Μετά την πώληση της Chipita στην Mondelez, πάνω από το 95 % των μετοχών της Νίκας ανήκει πλέον στον Σπύρο Θεοδωρόπουλο.

Το 2012 παρουσίασε σειρά με κρέας μοσχαριού και πρώτα χωρίς γλουτένη συσκευασμένα αλλαντικά.
  
Το 2013 συνεργάστηκε με την Αμερικανική Γεωργική Σχολή Θεσσαλονίκης για εισαγωγή στην αγορά καπνιστής γαλοπούλας 100 % ελληνικής προέλευσης. Το 2016 όλα τα αλλαντικά της έγιναν χωρίς γλουτένη. Το 2017 συνεργάστηκε με τη Νιτσιάκος για σειρά με κοτόπουλο 100 % φρέσκο.

Το 2022 εξαγόρασε την αλλαντοποιία Έδεσμα και τη θυγατρική Αμβροσία, επεκτείνοντας το portfolio και στον κλάδο των έτοιμων γευμάτων και σαλατών.
Το 2023, μετά τη συγχώνευση με την Έδεσμα, οι πωλήσεις ανήλθαν σε 103.4 εκατ. €, με μείωση ζημιών στο προσαρμοσμένο EBITDA.

Το 2022 η Νίκας έγινε η πρώτη ελληνική αλλαντοβιομηχανία που υιοθέτησε πλήρως ανακυκλώσιμες συσκευασίες, μετατρέποντας πάνω από 21 εκατ. συσκευασίες σε ανακυκλώσιμες και αποτρέποντας τη δημιουργία περίπου 214 τόνων απορριμμάτων.

## Παραπομπές


Κατηγορία:Αλλαντικά
Κατηγορία:Ελληνικά εμπορικά σήματα
Super Market Κρητικός

Η **ΑΝΕΔΗΚ Κρητικός** (γνωστή απλώς ως «Κρητικός») είναι ελληνική αλυσίδα σούπερ μάρκετ που ξεκίνησε από ένα μικρό παντοπωλείο και εξελίχθηκε σε ένα πανελλαδικό δίκτυο με περισσότερα από 410 καταστήματα και περισσότερους από 3.500 εργαζομένους.

## Ιστορική εξέλιξη
Η εταιρεία ξεκίνησε το 1948 στην Αίγινα από τον Ανδρέα Κρητικό, ως ένα μικρό παντοπωλείο. Το πρώτο μεγάλο σούπερ μάρκετ άνοιξε στην Αίγινα το 1983 από τα παιδιά του: Άγγελο, Νεκτάριο και Δημήτρη Κρητικό.

Το 1996 ιδρύθηκε η ΑΝΕΔΗΚ (Ανώνυμη Εταιρεία Ελληνικών Διαρκών Κρητικός). Το 2000 ξεκίνησε η επέκταση στον Αργοσαρωνικό με πέντε νέα καταστήματα.Το 2007 δημιουργήθηκε το πρώτο κέντρο διανομής στη Μαγούλα Αττικής για τη στήριξη της επέκτασης.

Η αλυσίδα ανεπτύχθη μέσω εξαγορών και franchise σε Κορινθία, Αργολίδα, Εύβοια. Εισήλθε επίσης στην αγορά της Αττικής με το franchise «Κρητικός TOP MARKET».

Το 2017 ξεκίνησε η επέκταση στη Βόρεια Ελλάδα με την είσοδο στο μετοχικό κεφάλαιο της αλυσίδας «ΥΠΕΡ Γρηγοριάδη» στο Βόιο. Αργότερα απέκτησε και την CRM–Αριάδνη, μέσω δικαιόχρησης, φτάνοντας σε πλήρη ιδιοκτησία. Τον Ιανουάριο 2021 λανσάρισε τη σειρά αγροτικών προϊόντων «Θησαυροί της Ελλάδας».

Το 2018 εξαγόρασε τα supermarket «ΜΕΡΙΜΝΑ» στην Αττική. Το 2019 ενίσχυσε την παρουσία της στη Θεσσαλονίκη με την αγορά της αλυσίδας «ΜΑΚΟ» (11 καταστήματα). Το 2020 προστέθηκαν ακόμα 11 καταστήματα στο δίκτυό της.

Το 2022 προχώρησε στην εξαγορά του ομίλου «Συνεργαζόμενοι Παντοπώλες Α.Ε.» και ενσωμάτωσε στο δυναμικό της 52 καταστήματα και εμπορικά σήματα όπως «Ελληνικά Μάρκετ», «Πρόοδος Μάρκετ», «Ήλιος Μάρκετ» και «Γρήγορα». ταυτόχρονα ενέταξε και τις καταστήσεις "Μαθιουδάκης" από Κρήτη.

Τον Μάρτιο του 2023 προχώρησε σε νέα εξαγορά, αυτήν τη φορά της μικρής τοπικής αλυσίδας Katerina’s Market, με 4 καταστήματα σε Καλαμάτα, Στούπα, Άγιο Νικόλαο και Κάμπο. 

## Εξαγορά από τη Δ.Μασούτης

Στις 31 Μαρτίου 2025 ανακοινώθηκε η υπογραφή μη δεσμευτικής δήλωσης προθέσεων (Letter of Intent) ανάμεσα στη Διαμαντής Μασούτης Α.Ε. και την ΑΝΕΔΗΚ Κρητικός για την εξαγορά του 100% της τελευταίας από τη βορειοελλαδική αλυσίδα σούπερ μάρκετ, με το deal να αλλάζει ριζικά τον χάρτη του ελληνικού λιανεμπορίου τροφίμων . Το εκτιμώμενο τίμημα της συναλλαγής ανέρχεται σε περίπου 250 εκατομμύρια ευρώ, ενώ η συμφωνία τελεί υπό την έγκριση της Επιτροπής Ανταγωνισμού, με στόχο να ολοκληρωθεί εντός του 2025 

Στις 9 Ιανουαρίου 2026, υπογράφηκε η συμφωνία για την εξαγορά της αλυσίδας από τη Διαμαντής Μασούτης.
Μασούτης: Μετά το Πάσχα αναμένεται η έγκριση από την Επιτροπή Ανταγωνισμού για την εξαγορά του Κρητικού

## Παραπομπές


Κατηγορία:Ελληνικές αλυσίδες σούπερ μάρκετ
Κατηγορία:Ελληνικά εμπορικά σήματα
Αθλητική Ένωση Κελλιών

Η **Αθλητική Ένωση Κελλιών**(ή **ΑΕΚ Κελλιών**) είναι μια κυπριακή ποδοσφαιρική ομάδα με έδρα τα Κελλιά της επαρχίας Λάρνακας. Ιδρύθηκε το 1996 και χρώματα της ομάδας είναι το κίτρινο και το μαύρο.

## Ιστορία
H **ΑΕΚ Κελλιών** ιδρύθηκε το 1996. Μέχρι το 2021 συμμετείχε στις διοργανώσεις της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ). Από το 2021 συμμετείχε στο κοινό πρωτάθλημα των ομοσπονδιών ΕΠΕΛ - ΟΠΝ ΣΕΚ - ΠΟΕΠΑ. Το 2025 εξασφάλισε μέσα από το Πρωτάθλημα Ένταξης ΣΤΟΚ 2025 την άνοδο της στην Επίλεκτη κατηγορία ΣΤΟΚ 2025-26.

## Τίτλοι-Διακρίσεις

* Πρωτάθλημα Πρωταθλητριών ΣΤΟΚ:
** Πρωταθλήτρια (1): 2019

*Ασπίδα ΣΤΟΚ (1): 2019

*Λεοντιάδειο Πρωτάθλημα ΟΠΝ ΣΕΚ:
** Πρωταθλήτρια (4): 2005-06, 2007-08, 2011-12, 2018-19

* Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ:
** Πρωταθλήτρια (1): 2024-25

* Ολύμπιο Κύπελλο ΟΠΝ ΣΕΚ:
** Κυπελλούχος (3): 2006-07, 2008-09, 2013-14

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 1996
Κατηγορία:Ποδοσφαιρικές ομάδες Κύπρου (ανδρών)
Κατηγορία:Κελλιά
Pantene

Η **Pantene**  είναι αμερικανική μάρκα προϊόντων περιποίησης μαλλιών που τώρα ανήκει στην Procter & Gamble. Η σειρά προϊόντων ξεκίνησε στην Ευρώπη το 1945 από την Hoffmann-La Roche. Έκανε το ντεμπούτο της στις Ηνωμένες Πολιτείες και σε όλον τον κόσμο το 1985, όταν αγοράστηκε από την Richardson Vicks. Την ίδια χρονιά, η εταιρεία εξαγοράστηκε από την αμερικανική Procter & Gamble (P&G), προκειμένου η P&G να ανταγωνιστεί στην αγορά των «προϊόντων ομορφιάς» και όχι μόνο των λειτουργικών προϊόντων.

Το πιο γνωστό προϊόν της εταιρείας έγινε η φόρμουλα σαμπουάν και μαλακτικού 2 σε 1, Pantene Pro-V (Pantene Pro-Vitamin). Το προϊόν έγινε ιδιαίτερα γνωστό χάρη σε μια διαφημιστική καμπάνια το 1989, στην οποία τα μοντέλα μόδας είπαν: «Μη με μισείτε επειδή είμαι όμορφη». 

## Παραπομπές


Κατηγορία:Αμερικανικά εμπορικά σήματα
TENA

Η **TENA** είναι σουηδική μάρκα της Essity που ειδικεύεται σε προϊόντα για ενηλίκους με ακράτεια ούρων ή κοπράνων, όπως σερβιέτες και πάνες. Η εταιρεία έχει γραφεία σε όλη τη Βόρεια Αμερική, στο μεγαλύτερο μέρος της Ευρώπης, στην Αυστραλία και τη Νέα Ζηλανδία, καθώς και σε ορισμένα μέρη της Ασίας και της Κεντρικής Αμερικής. 

Κατηγορία:Επιχειρήσεις στη Σουηδία
Ακάμας Μανδριά FC

Ο **Ακάμας Μανδριά FC** είναι κυπριακή ποδοσφαιρική ομάδα με έδρα την Πέγεια της επαρχίας Πάφου. Η ομάδα συμμετέχει στη Επίλεκτη κατηγορία ΣΤΟΚ της Κύπρου. Έδρα του Ακάμα Μανδριά FC είναι το Δημοτικό Στάδιο Πέγειας. Ιδρύθηκε το 2025 και χρώματα έχει το κίτρινο και το μαύρο.

## Ιστορία

Το 2025 το Αθλητικό Σωματείο Μανδριών εξασφάλισε την άνοδο του στην Επίλεκτη κατηγορία ΣΤΟΚ μέσα από το πρωτάθλημα ένταξης 2025. Τον Αύγουστο της ίδιας χρονιάς ανακοινώθηκε η μετονομασία του σωματείου σε **Ακάμας Μανδριά FC** και η μεταφορά της έδρας του στην Πέγεια. Το νέο σωματείο πήρε και την θέση του ΑΣ Μανδριών στην Επίλεκτη κατηγορία ΣΤΟΚ.

## Δείτε επίσης
* Ποδόσφαιρο στην Κύπρο

## Παραπομπές


Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις ποδοσφαιρικών ομάδων το 2025
Κατηγορία:Ποδοσφαιρικές ομάδες Κύπρου (ανδρών)
Κατηγορία:Πέγεια
Oral-B

Η **Oral-B** είναι αμερικανική επωνυμία προϊόντων στοματικής υγιεινής, όπως οδοντόκρεμες, οδοντόβουρτσες, ηλεκτρικές οδοντόβουρτσες και στοματικά διαλύματα. Δραστηριοποιείται από την εφεύρεση της οδοντόβουρτσας Hutson το 1950 και βρίσκεται στο Redwood City της Καλιφόρνια. Η Oral-B είναι διαθέσιμη στην αγορά σε 150-170 χώρες.

## Παραπομπές


Κατηγορία:Αμερικανικά εμπορικά σήματα
Sanex

Η **Sanex** είναι επωνυμία προϊόντων προσωπικής φροντίδας που ανήκει στην Colgate-Palmolive. Πωλείται σε ευρωπαϊκές χώρες (συμπεριλαμβανομένων του Ηνωμένου Βασιλείου, της Ολλανδίας, του Βελγίου, της Γαλλίας, της Ισπανίας, της Πορτογαλίας, της Δανίας, της Ελλάδος, της Πολωνίας, της Νορβηγίας και της Κροατίας) και της Νοτίου Αφρικής. Το 2011, η εξαγοράστηκε από την Colgate-Palmolive από την Unilever για 580 εκατομμύρια λίρες.

## Παραπομπές


Κατηγορία:Βρετανικές εταιρείες
Gillette

Η **Gillette** είναι αμερικανική επωνυμία ξυραφιών ασφαλείας και άλλων προϊόντων προσωπικής φροντίδος, συμπεριλαμβανομένων των ειδών ξυρίσματος, που ανήκει στην πολυεθνική εταιρεία Procter & Gamble (P&G). Με έδρα τη Βοστώνη της Μασαχουσέτης, ανήκε στην The Gillette Company, προμηθευτή προϊόντων με διάφορες μάρκες μέχρι που η εταιρεία αυτή συγχωνεύτηκε με την P&G το 2005. Η Gillette Company ιδρύθηκε από τον King C. Gillette το 1901 ως παραγωγός ξυραφιών ασφαλείας.

Υπό την ηγεσία του Colman M. Mockler Jr. ως Διευθύνοντος Συμβούλου από το 1975 έως το 1991, η εταιρεία έγινε στόχος πολλαπλών προσπαθειών εξαγοράς από τον Ronald Perelman  και την Coniston Partners. 

## Παραπομπές


Κατηγορία:Αμερικανικά εμπορικά σήματα
Πόρτλαντ Τίμπερς

Οι **Πόρτλαντ Τίμπερς** είναι μια αμερικανική επαγγελματική ποδοσφαιρική ομάδα με έδρα το Πόρτλαντ του Όρεγκον. Οι Τίμπερς αγωνίζονται στο Μέιτζορ Λιγκ Σόκερ (MLS) ως μέλος της Δυτικής Περιφέρειας Οι Τίμπερς παίζουν τους εντός έδρας αγώνες τους στο Πρόβιντενς Παρκ από το 2011, όταν η ομάδα άρχισε να παίζει στη μεγάλη κατηγορία.

Ο σύλλογος ιδρύθηκε το 2009, όταν η πόλη του Πόρτλαντ έλαβε δικαίωμα προσθήκης  υλλόγου το Μέιτζορ Λιγκ Σόκερ. Τα δικαιώματα λειτουργίας της ομάδας ανήκουν στην *Peregrine Sports* υπό την πλειοψηφία της Μέριτ Πόλσον, οι εταιρείες της οποίας είχαν αποκτήσει την τότε ομάδα USL Pro το 2007 και αργότερα ίδρυσαν την γυναικεία ομάδα Πόρτλαντ Θορμς το 2012 (όλες οι ομάδες του MLS ανήκουν κεντρικά στο ίδιο το πρωτάθλημα, το οποίο παρέχει δικαιώματα λειτουργίας και προνόμια στους μεμονωμένους «ιδιοκτήτες» των συλλόγων, οι οποίοι είναι επίσης μέτοχοι στο MLS). Οι Τίμπερς αποτελούν την τέταρτη ποδοσφαιρική ομάδα με έδρα το Πόρτλαντ και τη δεύτερη στη κορυφαία κατηγορία. Επίσης οφσύλλογος έρει την κληρονομιά του ονόματος Τίμπερς το οποίο ξεκίνησε με την ομάδα που αγωνιζόταν στη Νορθ Αμέρικαν Σόκερ Λιγκ (NASL) από το 1975 έως το 1982.

Το 2013, οι Τίμπερς ολοκλήρωσαν την κανονική σεζόν στην πρώτη θέση της Δυτικής Περιφέρειας, εξασφαλίζοντας τόσο την πρώτη τους συμμετοχή στα πλέι οφ όσο και μια πρόκριση ΚΟΝΚΑΚΑΦ Τσάμπιονς Καπ. Το 2015, η ομάδα κέρδισε τους τελικούς της Δυτικής Περιφέρειας στα πλέι οφ, καθώς και το πρώτο της μεγάλο τρόπαιο, το Κύπελλο MLS, καθιστώντας την ως την πρώτη ομάδα στην Κασκάδια που το κατάφερε. Το 2017, ο σύλλογος ολοκλήρωσε και πάλι την κανονική σεζόν στην πρώτη θέση της Δυτικής Περιφέρειας. Το 2018, οι Τίμπερς έφτασαν ξανά στα πλέι οφ,  περνώντας τρεις γύρους, νικώντας την αντίπαλη Σιάτλ στα ημιτελικά, φτάνοντας έτσι στο Κύπελλο MLS, όπου έχασαν με 2-0 από την Ατλάντα Γιουνάιτεντ. Το 2020, οι Τίμπερς κέρδισαν το μοναδικό τουρνουά *MLS is Back*, νικώντας την Ορλάντο Σίτι στον τελικό, και για άλλη μια φορά προκρίθηκαν στο Τσάμπιονς Λιγκ. Το 2021, οι αίμπερς κέρδισν τη Δυτική Περιφέρεια και για άλλη μια φορά βγήκαν δεύτεροι στο Κύπελλο MLS, χάνοντας από τη Νιού Γιορκ Σίτι με 4–2 στα πέναλτι μετά από ένα σκορ 1–1 στην παράταση.

Το Πόρτλαντ έχει μακροχρόνιες αντιπαλότητες με τις κοντινές ομάδες Σιάτλ Σάουντερς και Βανκούβερ Γουάιτκαπς, με τις οποίες αγωνίζεται και για το Κύπελλο Κασκάντια.

## Σημειώσεις


## Εξωτερικοί σύνδεσμοι
* 

Κατηγορία:Ιδρύσεις ποδοσφαιρικών ομάδων το 1975
Χελωνονιντζάκια (τηλεοπτική σειρά, 2003)

Το ***Χελωνονιντζάκια*** (αγγλικά: *Teenage Mutant Ninja Turtles)* είναι αμερικανική τηλεοπτική σειρά κινουμένων σχεδίων που αναπτύχθηκε από τον Λόιντ Γκόλντφαϊν και βασίζεται στους χαρακτήρες που δημιούργησαν οι Κέβιν Ίστμαν και Πίτερ Λερντ. Η σειρά έκανε πρεμιέρα στις 8 Φεβρουαρίου 2003, ως μέρος του μπλοκ προγραμματισμού FoxBox της Fox (αργότερα γνωστό ως 4Kids TV) και τελείωσε στις 27 Μαρτίου 2010. 

Ήταν συμπαραγωγή της 4Kids Entertainment (ως η πρώτη εσωτερική παραγωγή κινουμένων σχεδίων) και των δημιουργών του franchise Mirage Studios, τα οποία συνιδιοκτούσαν τα δικαιώματα της σειράς, με την κινουμένων σχεδίων να παρέχεται από το στούντιο Dong Woo.

Η σειρά διήρκεσε 155 επεισόδια με επτά σεζόν. Για την τελευταία της σεζόν το 2008, η σειρά μεταφέρθηκε από το Fox στο The CW. Η 4Kids παραχώρησε επίσης την άδεια για τα πρώτα 40 επεισόδια στο Cartoon Network το 2003 και το κανάλι πρόβαλε τη σειρά μέχρι το 2007. Μια συνέχεια ταινία, με τίτλο *Turtles Forever*, η οποία αποτελούσε το φινάλε της σειράς και ένα crossover με τη σειρά κινουμένων σχεδίων *[[Χελωνονιντζάκια (τηλεοπτική σειρά, 1987)|Χελωνονιντζάκια]]* (1987–1996) (μέσω του στοιχείου της πλοκής του multiverse), κυκλοφόρησε στις 21 Νοεμβρίου 2009.

## Επισκόπηση σειράς
Σε σύγκριση με την κυρίως κωμική προσέγγιση της τηλεοπτικής σειράς του 1987, η σειρά του 2003 ταιριάζει περισσότερο με τον σοβαρό τόνο των αρχικών κόμικς, με μεγαλύτερη έμφαση στη δράση και στα θέματα οικογενειακών δεσμών. Η σειρά διασκευάζει ένα μεγάλο μέρος της ιστορίας από τα κόμικς, με τις περιπέτειες των Χελωνών να συνδυάζουν στοιχεία τόσο της φαντασίας όσο και της επιστημονικής φαντασίας.

## Παραπομπές


## Εξωτερικοί σύνδεσμοι
* 

Κατηγορία:Χελωνονιντζάκια
Κατηγορία:Τηλεοπτικές σειρές κινουμένων σχεδίων
Κατηγορία:Αμερικανικές τηλεοπτικές σειρές κινουμένων σχεδίων
Μονσεγκύρ

Το **Μονσεγκύρ** (γαλλική προφορά [mɔ̃seɡyʁ], λαγγ.: *Montsegur*) είναι μια κοινότητα στον νομό Αριέζ στη νοτιοδυτική Γαλλία.

Είναι διάσημο για την οχύρωσή του, το Κάστρο του Μονσεγκύρ, το οποίο χτίστηκε στο «*πογκ»* (βουνό) πάνω στα ερείπια ενός από τα τελευταία οχυρά των Καθαρών. Το σημερινό φρούριο στην τοποθεσία, αν και χαρακτηρίζεται ως ένα από τα «κάστρα των Καθαρών», είναι από μεταγενέστερη περίοδο. Έχει χαρακτηριστεί ως ιστορικός χώρος από το Γαλλικό Υπουργείο Πολιτισμού από το 1862. Σύμφωνα με το βιβλίο «*Άγιο Αίμα, Άγιο Δισκοπότηρο»*, το Μονσεγκύρ ήταν η τοποθεσία ενός μυθικού θησαυρού, που σχετίζεται με το Άγιο Δισκοπότηρο, ο οποίος μεταφέρθηκε λαθραία πριν από την παράδοση των Καθαρών.

## Ονομασία
Η ονομασία «Montségur» προέρχεται από τις λατινικές λέξεις *mons securus* («ασφαλές βουνό»), που εξελίχθηκαν σε *mont ségur* στα οξιτανικά.

## Ιστορία
Τα πρώτα σημάδια οικισμού στην περιοχή χρονολογούνται από την εποχή των Νεάντερταλ, δεκάδες χιλιάδες χρόνια πριν.

Ενδείξεις ρωμαϊκής κατοχής, όπως ρωμαϊκά νομίσματα και εργαλεία, έχουν επίσης βρεθεί εντός και γύρω από την τοποθεσία.

Το έτος 1204 μ.Χ. το κάστρο οχυρώθηκε για να φυλάει τα νότια σύνορα.

Κατά τον Μεσαίωνα, η περιοχή του Μονσεγκύρ κυβερνιόταν από τους Κόμητες της Τουλούζης, τους Υποκόμητες της Καρκασόν και τέλος τους Κόμητες του Φουά. Το 1243-44, οι Καθαροί, ένα θρησκευτικό κίνημα που θεωρούνταν αιρετικό από την Καθολική Εκκλησία, που είχαν αναζητήσει καταφύγιο στο φρούριο του Μονσεγκύρ, πολιορκήθηκαν από 10.000 στρατιώτες, στη γνωστή σήμερα ως πολιορκία του Μονσεγκύρ. Τον Μάρτιο του 1244, οι Καθαροί τελικά παραδόθηκαν και περίπου 244 κάηκαν μαζικά σε μια φωτιά στους πρόποδες του *πογκ,* όταν αρνήθηκαν να απαρνηθούν την πίστη τους. Περίπου 25 έδωσαν τον απόλυτο όρκο των Καθαρών της *[[Καθαρισμός|consolamentum perfecti]]* τις δύο εβδομάδες πριν από την τελική παράδοση. Οι Ιεροεξεταστές κράτησαν ακριβείς καταλόγους και συμπεριέλαβαν τα ονόματα πολλών, οι οποίοι τιμώνται κάθε χρόνο στην επέτειο της σφαγής στις 16 Μαρτίου. Αυτά τα ονόματα εκτίθενται επίσης στο μουσείο στο χωριό Μονσεγκύρ.

## Πληθυσμός

## Δείτε επίσης

* Σταυροφορία των Αλβιγηνών

## Παραπομπές

Κατηγορία:Κοινότητες της Αριέζ
Κατηγορία:Σελίδες με πηγές CS1 στα Γαλλικά (fr)
Διοργανώσεις Ε.Π.Σ. Μεσσηνίας 2023–24

Για την **περίοδο 2023–24**, η Ένωση Ποδοσφαιρικών Σωματείων Μεσσηνίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μεσσηνίας.

Η πρωταθλήτρια της Α΄ κατηγορίας της Ε.Π.Σ. Μεσσηνίας κερδίζει μια θέση στο ειδικό ερασιτεχνικό πρωτάθλημα ποδοσφαίρου 2024, με στόχο την άνοδο στη Γ' Εθνική. Η ομάδα που ανακηρύσσεται κυπελλούχος Ε.Π.Σ. Μεσσηνίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα

Η δομή του πρωταθλήματος της Ε.Π.Σ. Μεσσηνίας είναι η εξής:
* Α΄ Κατηγορία
* Β΄ Κατηγορία
* Γ΄ Κατηγορία (2 Όμιλοι)

### Α΄ Κατηγορία
Στην Α΄ Κατηγορία συμμετείχαν 15 σύλλογοι, με τις τρεις τελευταίες ομάδες να υποβιβάζονται στη Β΄ ΕΠΣΜ, λόγω του υποβιβασμού της Εράνης Φιλιατρών από τη Γ΄ Εθνική.

Η Τελική Βαθμολογία: 

### Β Κατηγορία
16 σύλλογοι συμμετείχαν στην Β ΕΠΣΜ 2023–24. Οι τρεις πρώτες της τελικής κατάταξης κέρδισαν την άνοδο στην κορυφαία κατηγορία και οι τρεις τελευταίες υποβιβάζονται στη Γ΄ ΕΠΣΜ.

Η Τελική Βαθμολογία: 

### Γ΄ Κατηγορία
Με 26 συλλόγους σε 2 ομίλους διεξήχθη η Γ΄ Κατηγορία. Οι δύο πρωταθλήτριες και μια ακόμα μέσω μπαράζ προβιβάζονται στη Β΄ ΕΠΣΜ.

Οι Τελικές Βαθμολογίες: 

#### 1ος Όμιλος

#### 2ος Όμιλος

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Μεσσηνίας. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Μεσσηνίας
Κατηγορία:Εγχώρια ποδοσφαιρικά πρωταθλήματα 2023–2024
Κατηγορία:Εγχώρια ποδοσφαιρικά κύπελλα 2023-2024
Farman BN.4

Το **Farman BN.4** ήταν μεγάλων για την εποχή διαστάσεων διπλάνο νυκτερινό βομβαρδιστικό μεγάλου βεληνεκούς το οποίο ανέπτυξε η εταιρεία Farman στις αρχές της δεκαετίας του 1920. Κατασκευάστηκε μονάχα ένα πρωτότυπο.

## Σχεδιασμός και ανάπτυξη
Το αεροσκάφος αυτό είναι γνωστό κυρίως ως «BN.4» () όμως ορισμένες πηγές το αναφέρουν και ως «Super Goliath», ονομασία που χρησιμοποιήθηκε επίσης για το Farman F.141. Επρόκειτο για ένα τετρακινηρήριο αεροσκάφος το οποίο προωθούνταν από κινητήρες Lorraine τοποθετημένους σε ζεύγη σε ελκτική-ωστική διάταξη. Υπήρχαν δύο θέσεις πολυβολητών, μία στο ρύγχος και ακόμα μία στο μέσο του αεροσκάφους καθώς και πρόσθετα πολυβόλα που μπορούσαν να ρίξουν προς τα κάτω και προς τα πίσω.

Οι δοκιμές του BN.4 ολοκληρώθηκαν με επιτυχία, όμως ο τύπος δεν εντάχθηκε σε παραγωγή διότι τα πρώτα χρόνια μετά το τέλος του Α΄ Παγκοσμίου Πολέμου έγιναν δραστικές περικοπές στις αμυντικές δαπάνες. Εξετάστηκε επίσης η μετατροπή του σε επιβατηγό όμως οι διαστάσεις του ήταν πολύ μεγάλες και έτσι ούτε αυτό το σχέδιο ευοδώθηκε.

## Παραπομπές


## Βιβλιογραφία
*
*

## Εξωτερικοί σύνδεσμοι
* 

BN.4
Κατηγορία:Αεροσκάφη του Μεσοπολέμου
Κατηγορία:Βομβαρδιστικά αεροσκάφη
Χάρης ο Μυτιληναίος

O **Χάρης o [[Μυτιλήνη|Μυτιληναίος]]** ήταν Έλληνας, που ανήκε στην αυλή του Μεγάλου Αλεξάνδρου. Διορίστηκε αρχιστράτηγος ή εισηγητής ξένων στον βασιλιά, ένα αξίωμα δανεισμένο από την περσική αυλή. Έγραψε μία ιστορία του Αλεξάνδρου σε δέκα βιβλία, που ασχολούνταν κυρίως με την ιδιωτική ζωή τού βασιλιά. Τα αποσπάσματα σώζονται κυρίως στον Αθήναιο.  Αυτά τα αποσπάσματα ασχολούνται σε μεγάλο βαθμό με αυλικές τελετές και προσωπικά κουτσομπολιά, συμπεριλαμβανομένης μίας περιγραφής τής εισαγωγής από τον Αλέξανδρο του περσικού εθίμου της προσκύνησης στην αυλή του. 

Βλ. *Scriptores Rerum Alexandri* (σελ.&nbsp;114–120) στην έκδοση του Αρριανού από τον Didot. 

## Αναφορές

## Εξωτερικοί σύνδεσμοι
* Chares of Mitylene στην Εγκυκλοπαίδεια Iranica.

Κατηγορία:Αρχαίοι Μυτιληνιοί
Yakovlev Yak-10

Το **Yakovlev Yak-10** () ήταν σοβιετικό ελαφρύ αεροσκάφος συνδέσμου το οποίο ανέπτυξε το Γραφείο Σχεδιασμού Yakovlev τη δεκαετία του 1940.

## Σχεδιασμός και ανάπτυξη
Στα τέλη της δεκαετίας του 1940 υπήρχε η ανάγκη απόκτησης ενός ελαφρού αεροσκάφους συνδέσμου το οποίο θα ήταν μικρότερων διαστάσεων από το Antonov An-2. Το Γραφείο του Γιάκοβλεφ πρότεινε δύο τετραθέσιες σχεδιάσεις, με ξύλινη πτέρυγα και άτρακτο μεταλλικής κατασκευής. Και οι δύο ήταν βασισμένες στο προγενέστερο AIR-6. Η μία πρόταση ήταν το Yak-10, ένα υψηλοπτέρυγο μονοπλάνο με σταθερό σύστημα προσγείωσης και η άλλη το Yak-13, ένα χαμηλοπτέρυγο μονοπλάνο με ανασυρόμενο σύστημα προσγείωσης. Και τα δύο αεροσκάφη προωθούνταν από τον αστεροειδή κινητήρα Shvetsov M-11MF που μπορούσε να αποδώσει έως και 145&nbsp;hp. Οι δοκιμές ολοκληρώθηκαν το 1945 και επιλέχθηκε το Yak-10, παρόλο που οι επιδόσεις του δεν ήταν ικανοποιητικές και αποδείχθηκαν κατώτερες του Yak-13. Παραγγέλθηκαν και κατασκευάστηκαν σαράντα μονάδες όμως σύντομα ακολούθησε το βελτιωμένο Yak-12 το οποίο σχεδιαστικά είχε ως βάση το ίδιο το Yak-10.

## Παραπομπές
;Yak-10
:Κύρια έκδοση παραγωγής με κινητήρα Shvetsov M-11MF.

;Yak-10G
:Υδροπλάνο.

;Yak-10S
:Ασθενοφόρο με δυνατότητα μεταφοράς ενός φορείου.

;Yak-10V
:Έκδοση με διπλά χειριστήρια.

;Yak-13
:Χαμηλοπτέρυγο μονοπλάνο το οποίο είχε ίδια άτρακτο και κινητήρα με το Yak-10. Κατασκευάστηκε ένα πρωτότυπο.

## Δείτε επίσης

; Συγκρίσιμα αεροσκάφη
*de Havilland Canada DHC-2 Beaver
*Yakovlev Yak-12
*PZL-101 Gawron

## Παραπομπές

## Βιβλιογραφία
*
*

Yak-010
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη συνδέσμου
Κάβαλλος Χανίων

Ο **Κάβαλλος** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Ο Κάβαλλος βρίσκεται προς τα βόρεια παράλια του νησιού, δίπλα και ανατολικά της Λίμνης Κουρνά και σε υψόμετρο περίπου 70 μέτρα. Απέχει περίπου 12 χιλιόμετρα νοτιοανατολικά από τις Βρύσες (έδρα του δήμου), 44 χιλιόμετρα νοτιοανατολικά τα Χανιά και 6 χιλιόμετρα νοτιοανατολικά από την Γεωργιούπολη. 

Αναφέρεται επίσημα ως ξεχωριστός οικισμός για πρώτη φορά το 1925 να προσαρτάται στην κοινότητα Γεωργιουπόλεως. Το 1971 προσαρτήθηκε σε αυτήν ο καταργούμενος οικισμός Ξυλαδιανά. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Γεωργιούπολη, τους Ασπρουλιάνους, τον Μαθέ και το Μουρί αποτελούν την Κοινότητα Γεωργιουπόλεως, που ανήκει στη Δημοτική Ενότητα Γεωργιουπόλεως του  Δήμου Αποκορώνου και σύμφωνα με την απογραφή 2021 απογράφησαν 61 κάτοικοι ενώ με αυτήν του 2011 είχε 72 κατοίκους.

## Παραπομπές


Κάβαλλος
Κάβαλλος
Yakovlev AIR-1

Το **Yakovlev AIR-1** ήταν σοβιετικό διθέσιο διπλάνο της δεκαετίας του 1920, το πρώτο δημιούργημα του Αλεξάντρ Γιάκοβλεφ.

## Σχεδιασμός και ανάπτυξη
Ο Γιάκοβλεφ ανέπτυξε το AIR-1 όταν εργάζονταν στην Ακαδημία της Πολεμικής Αεροπορίας «Ζουκόφσκι». Επρόκειτο για ένα ελαφρύ αεροσκάφος το οποίο προωθούνταν από κινητήρα ADC Cirrus μέγιστης ισχύος 60 hp. Παρόλο που υπήρξαν αντιθέσεις από πλευράς των διευθυντών της Ακαδημίας στην κατασκευή του αεροσκάφους, ο Γιάκοβλεφ το ολοκλήρωσε στον ελεύθερο χρόνο του στη Λέσχη της Ακαδημίας. Αρχικά έφερε την ονομασία «**VVA-3**» («Ακαδημία (της) Πολεμικής Αεροπορίας-3») ο Γιάκοβλεφ το μετονόμασε αργότερα σε «AIR-1» προς τιμήν του Αλεξέι Ιβάνοβιτς Ρίκοφ.

Το AIR-1 πραγματοποίησε την πρώτη του πτήση στις 12 Μαΐου 1927 με τον Γιούλιαν Πιοντκόφσκι, προσωπικό φίλο του Γιάκοβλεφ, στα χειριστήρια. Ο Πιοντκόφσκι, που ανέφερε αργότερα πως τα πτητικά χαρακτηριστικά του αεροσκάφους ήταν «εξαιρετικά», πραγματοποίησε επίσης πτήση συνολικού μήκους 1240&nbsp;km από τη Σεβαστούπολη στη Μόσχα μέσα σε 15½ ώρες. Το 1928 ο Γιάκοβλεφ ολοκλήρωσε το βελτιωμένο Yakovlev produced an the AIR-2, έξι υποδείγματα του οποίου κατασκευάστηκαν μεταξύ 1928 και 1931, με αστεροειδείς κινητήρες διαφόρων τύπων. Επίσης ο αεροναυπηγός Βαντίμ Μπορίσοβιτς Σαβρόφ κατασκεύασε ένα υπόδειγμα του αεροσκάφους, το οποίο ονομάστηκε AIR-2S, ως υδροπλάνο.

## Παραπομπές

## Βιβλιογραφία
* 
* 

## Εξωτερικοί σύνδεσμοι
* 

AIR-1
Αντόν Μιραντσούκ

Ο **Αντόν Αντρέγεβιτς Μιραντσούκ** (ρώσικα: Антон Андреевич Миранчук), γεννηθείς στις 17 Οκτωβρίου 1995, είναι Ρώσος επαγγελματίας ποδοσφαιριστής που αγωνίζεται ως επιθετικός μέσος για τη ρωσική Ντιναμό Μόσχας και την εθνική ομάδα της Ρωσίας.

## Σταδιοδρομία σε συλλόγους

### Πρώιμη καριέρα
Γεννημένος στο Σλαβιάνσκ-να-Κουμπάνι, ο Μιράντσουκ εντάχθηκε στη Σπαρτάκ Μόσχας από την ποδοσφαιρική σχολή της πόλης του, την Ολύμπ. Αποβλήθηκε από τον σύλλογο λόγω αδύναμων σωματικών ικανοτήτων. Μετά από αυτό, αυτός και ο δίδυμος αδερφός του Αλεξέι μετακόμισαν στη Λοκομοτίβ Μόσχας.

### Λοκομοτίβ Μόσχας
Στις 30 Οκτωβρίου 2013, ο Μιράντσουκ έκανε το ντεμπούτο του στο ποδόσφαιρο ανδρών σε έναν αγώνα Κυπέλλου Ρωσίας εναντίον της Ρότορ Βόλγκογκραντ, αντικαθιστώντας τον Βίκτορ Ομπίνα στο 88ο λεπτό.

Στις 2 Φεβρουαρίου 2016, ο Μιράντσουκ στάλθηκε δανεικός στην εσθονική Λεβάντια Ταλίν. Έκανε το ντεμπούτο του για τη νέα ομάδα στις 2 Απριλίου 2016, σε μια εντός έδρας ισοπαλία με 1–1 με τη Νέμε Κάλιου. Στις 30 Ιουνίου 2016, ο Μιράντσουκ έκανε το ντεμπούτο του στο ΟΥΕΦΑ Γιουρόπα Λιγκ, σε μια ισοπαλία 1–1 με την ομάδα Χάβναρ Μπόλτφελαγκ των Νήσων Φερόε στον πρώτο προκριματικό γύρο. Μέχρι το τέλος του πρωταθλήματος του 2016, σκόραρε 14 γκολ.

#### Επιστροφή στη Λοκομοτίβ Μόσχας
Ο Μιράντσουκ έκανε το ντεμπούτο του στην Πρέμιερ Λιγκ της Ρωσίας για τη Λοκομοτίβ Μόσχας στις 9 Απριλίου 2017 σε έναν αγώνα εναντίον της Ροστόφ. Στις 24 Οκτωβρίου 2018, σημείωσε το πρώτο του γκολ ΟΥΕΦΑ Τσάμπιονς Λιγκ σε μια εντός έδρας ήττα με 3–1 από την Πόρτο τη σεζόν 2018–19. Στις 27 Οκτωβρίου 2020, σκόραρε ένα γκολ σε μια εντός έδρας ήττα με 1–2 εναντίον της Μπάγερν Μονάχου για το ΟΥΕΦΑ Τσάμπιονς Λιγκ 2020–21. Σκόραρε ξανά στις 3 Νοεμβρίου εναντίον της Ατλέτικο Μαδρίτης στην ίδια διοργάνωση.

Ο Μιράντσουκ έφυγε από τη Λοκομοτίβ τον Ιούλιο του 2024 ως ελεύθερος παίκτης.

### Σιόν
Στις 8 Σεπτεμβρίου 2024, ο Μιράντσουκ υπέγραψε συμβόλαιο δύο σεζόν με την ελβετική Σιόν.

### Ντιναμό Μόσχας
Στις 23 Αυγούστου 2025, ο Μιράντσουκ επέστρεψε στη Ρωσία και υπέγραψε διετές συμβόλαιο με την Ντιναμό Μόσχας.

## Διεθνής καριέρα

Ο Μιράντσουκ έκανε το ντεμπούτο του με την εθνική ομάδα της Ρωσίας στις 7 Οκτωβρίου 2017 σε φιλικό αγώνα εναντίον της Νότιας Κορέας.

Στις 11 Μαΐου 2018, συμπεριλήφθηκε στην διευρυμένη αποστολή της Ρωσίας για το Παγκόσμιο Κύπελλο 2018. Στις 3 Ιουνίου 2018, συμπεριλήφθηκε στην οριστική αποστολή του Παγκοσμίου Κυπέλλου. Δεν έκανε καμία εμφάνιση στο τουρνουά, ενώ  Ρωσία αποκλείστηκε από την Κροατία στα πέναλτι των προημιτελικών.

## Προσωπική ζωή

Είναι ο πανομοιότυπος δίδυμος αδερφός του Αλεξέι Μιραντσούκ, ο οποίος είναι επίσης συμπαίκτης του στην εθνική ομάδα της Ρωσίας.

## Διακρίσεις

**Λοκομοτίβ Μόσχας**

* Πρωτάθλημα Ρωσίας: 2017–18
* Κύπελλο Ρωσίας: 2018–19, 2020–21
* Σούπερ Καπ Ρωσίας: 2019

**Ατομικά**

* Παίκτης του μήνα στο πρωτάθλημα Εσθονίας: Μάιος 2016

## Παραπομπές


Κατηγορία:Ρώσοι ποδοσφαιριστές
Caudron C.161

Το **Caudron C.161** ήταν ελαφρύ διθέσιο διπλάνο το οποίο ανέπτυξε η γαλλική εταιρεία Caudron τόσο ως αθλητικό αεροσκάφος όσο και ως εκπαιδευτικό. Ήταν συμβατικής διάταξης και προωθούνταν από αστεροειδή κινητήρα Salmson μέγιστης ισχύος 65 hp. Είχε δύο κόκπιτ και διπλά χειριστήρια και δυνατότητα αφαίρεσης των χειριστηρίων από το πίσω κόκπιτ όταν δεν χρησιμοποιούνταν ως εκπαιδευτικό. Αναπτύχθηκε επίσης μία έκδοση του, το C.168, με τον ισχυρότερο κινητήρα Anzani των 70 hp.

## Εκδόσεις
;C.161
:Έκδοση με κινητήρα Salmson 5Ac των 65 hp.

;C.168
:Έκδοση με κινητήρα Anzani 6-cylinder των 70 hp.

## Παραπομπές


## Εξωτερικοί σύνδεσμοι
* 

C.161
Κατηγορία:Εκπαιδευτικά αεροσκάφη
Δράπανος Χανίων

Ο **Δράπανος** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Ο Δράπανος βρίσκεται προς τα βόρεια παράλια του νησιού και το ομώνυμο ακρωτήριο, σε υψόμετρο 305 μέτρα. Απέχει περίπου 10 χιλιόμετρα Β.-ΒΑ. από τις Βρύσες (έδρα του δήμου), 31 χιλιόμετρα Α.-ΝΑ. τα Χανιά. Η ονομασία του σύμφωνα με μια εκδοχή οφείλεται στο ότι οι πρώτοι κάτοικοί του κατάγονταν από το χωριό Δραπανιά της επαρχίας Κισάμου ενώ με τη δεύτερη εκδοχή στο σχήμα δρεπανιού που έχει το βουνό στις πλαγιές του οποίου είναι κτισμένο το χωριό. 

Αναφέρεται επίσημα ως ξεχωριστός οικισμός για πρώτη φορά το 1925 να προσαρτάται στην τότε κοινότητα Κάτω Κεφαλά. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Κεφαλά και το Παλαιλώνι αποτελούν την Κοινότητα Κεφαλά, που ανήκει στη Δημοτική Ενότητα Γεωργιουπόλεως του  Δήμου Αποκορώνου και σύμφωνα με την απογραφή 2021 απογράφησαν 113 κάτοικοι ενώ με αυτήν του 2011 είχε 169 κατοίκους.

## Παραπομπές


Δράπανος
Δράπανος
Αρότσε

Η **Αρότσε** (ισπανικά: Aroche) είναι δήμος της Ισπανίας που βρίσκεται στην επαρχία Ουέλβα της Ανδαλουσίας. Σύμφωνα με την απογραφή του 2024, ο πληθυσμός της πόλης ήταν 2.997 κάτοικοι.

## Ιστορία

Η ρωμαϊκή πόλη **Αρούτσι Τουρομπρίγκα**, στη Βαιτική, ιδρύθηκε κατά τη διάρκεια της βασιλείας του Αυγούστου το 15-10 π.Χ., πιθανώς ως η συγχώνευση δύο παλαιότερων κελτικών πόλεων: του **Αρούτσι** και της **Τουρομπρίγκα.** Αυτή η πόλη βρισκόταν στις πεδιάδες κάτω από το σημερινό Αρότσε, δίπλα στην Ερμίτα ντε Σαν Μαμές. Αν και έχει διατυπωθεί η εικασία ότι αυτή αντιστοιχεί στην αρχική Τουρομπρίγκα, δεν είναι ακόμη σαφές εάν ισχύει κάτι τέτοιο, καθώς δεν υπάρχουν σχεδόν καθόλου πηγές για την Τουρομπρίγκα εκτός από έναν κατάλογο πόλεων από τον Πλίνιο τον Πρεσβύτερο και το επίθετο *Τουρομπρίγκα* που αποδίδεται στην τοπική θεότητα Αταετζίνα.

Η Αρούτσι Τουρομπρίγκα ερημώθηκε ως επί το πλείστον κατά τα τέλη της Ρωμαϊκής Αυτοκρατορίας και αργότερα εγκαταστάθηκαν εκεί οι Αλμοάδες, οι οποίοι έχτισαν το κάστρο της τον 12ο αιώνα, κατά τη διάρκεια της βασιλείας του Αμπού Γιακούμπ Γιουσούφ, ο οποίος επέβλεψε επίσης την κατασκευή της Χιράλντα στη Σεβίλλη. Όπως και η Μούρα και η Σέρπα, η Αρότσε και η Αραθένα μπορεί να κατακτήθηκαν από το Τάγμα των Οσπιταλίων και να ενσωματώθηκαν στο Βασίλειο της Πορτογαλίας κατά τη διάρκεια της βασιλείας του Σάντσο Β΄, περίπου το 1230-1233, αν και έχει υποστηριχθεί ότι η χριστιανική ανάκτηση μπορεί να συνέβη μετά τη διάλυση της μουσουλμανικής εξουσίας στην περιοχή που προκλήθηκε από την πτώση της Σεβίλλης στα τέλη της δεκαετίας του 1240. Η περιοχή που κατείχε ο Αλφόνσος Γ΄ της Πορτογαλίας το 1251 θεωρητικά παραχωρήθηκε μαζί με την Αρακένα στο Στέμμα της Καστίλης το 1253, αν και η αποτελεσματική και οριστική μεταβίβαση έγινε το 1267, όπως καθορίστηκε στη Συνθήκη του Μπανταχόθ . Στην πραγματικότητα, ο Αλφόνσος Γ΄ παραχώρησε στην Αρότσε *[[φουέρο]]* το 1255.

## Πληθυσμός

Πηγή: INE (Ισπανία)

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ισπανίας
Πέτρος Παπαδόπουλος

Ο **Πέτρος Παπαδόπουλος** είναι δικηγόρος και λογοτέχνης, γεννημένος στη Λεμεσό της Κύπρου το 1997. Απόφοιτος νομικής του Πανεπιστημίου Cambridge της Αγγλίας. Ακολούθησε μεταπτυχιακές σπουδές στο διεθνές δίκαιο στο Geneva Graduate Institute στη Γενεύη της Ελβετίας.

Σε ηλικία δεκαέξι ετών έγραψε κι εξέδωσε το ιστορικό μυθιστόρημα "Ματωμένα Όνειρα" το οποίο καταπιάνεται με την τουρκική εισβολή του 1974 στην Κύπρο. Το 2025 κυκλοφόρησε το καινούργιο ιστορικό μυθιστόρημά του Πέτρου Παπαδόπουλου, "Εισβολή 1570" στο οποίο ο συγγραφέας Πέτρος Παπαδόπουλος καταπιάνεται με την περίοδό της οθωμανικής εισβολής στην ενετοκρατούμενη Κύπρο του 1570 και την πολιορκία της Αμμοχώστου.

Ο Πέτρος υπήρξε ενεργός ακτιβιστής στο κίνημα για τον επαναπατρισμό των γλυπτών του Παρθενώνα πίσω στην Ελλάδα.

## Παραπομπές


Κατηγορία:Κύπριοι συγγραφείς
Κατάλογος μαχών του Εκατονταετούς Πολέμου

Ακολουθεί κατάλογος μαχών που συνέβησαν κατά τη διάρκεια του Εκατονταετούς Πολέμου, μιας διαμάχης μεταξύ της Γαλλίας και της Αγγλίας που διήρκησε 116 χρόνια, από το 1337 εώς το 1453. Συμπεριλαμβάνονται συνολικά 62 μάχες.

## Παραπομπές
Ρουσουλώδη

Τα **Ρουσουλώδη** είναι μια τάξη των Αγαρικομυκήτων, η οποία περιλαμβάνει τα αγαρικόμορφα γένη της ***[[Ρούσουλα|Ρούσουλας]]*** (***Russula***) και του ***Λακτάριου (Lactarius***), καθώς και των πολυπορώδων και φλοιόμορφων συγγενών ειδών.  Σύμφωνα με στοιχεία του 2025, η τάξη αποτελείται από 12 οικογένειες, 102 γένη και περίπου 3.400 είδη.

Τα ρουσουλώδη αγαρικόμορφα αποτελούν μια ξεχωριστή εξελικτική γραμμή αγαρικόμορφων, τα οποία δεν συγγενεύουν άμεσα με την τάξη των *[[Αγαρικώδη|Αγαρικωδών]]*.

Αυτή η ομάδα επιπλέον συμπεριλαμβάνει έναν αριθμό από υπόγειους μύκητες, πολύπορα όπως την *Bondarzewia,* μερικά δοντόμορφα (πχ *Auriscalpium vulgare*) και ροπαλόμορφα πχ τον *Αρτομύκητα* (*Artomyces).* Τα βασιδιοσπόρια αυτής της ομάδας τυπικώς χαρακτηρίζονται από αμυλοειδή εξογκώματα ή δικτυώματα, με μερικές εξαιρέσεις, πχ το *Ετεροβασίδιο το πολυετές* (*Heterobasidion annosum.* Το γένος της *Κλαβικορόνας (Clavicorona)* συχνά συμπεριλαμβανόταν στα *Ρουσουλώδη*, αλλά το τυπικό είδος του, Κλαβικορόνα η ταξόφιλη (*C. taxophila)*, ανήκει πλέον στα *[[Αγαρικώδη]]*. Τα υπόλοιπα είδη διατηρήθηκαν στα *Ρουσουλώδη*, και κατατάσσονται πλέον στο γένος του *Αρτομύκητα* (*Artomyces*). 

## Κατάταξη
Σύμφωνα με στοιχεία του 2025, τα Ρουσουλώδη αποτελούνται από τις κάτωθι οικογένειες:

# **Albatrellaceae**
# **Auriscalpiaceae** 
# **Bondarzewiaceae** 
# **Εχινοδοντοειδή (Echinodontiaceae)**
# **Hericiaceae** 
# **Υβογαστεροειδή (Hybogasteraceae)**
# **[[Λαχνοκλαδιοειδή]] (Lachnocladiaceae)**
# **[[Πενιοφοροειδή]] (Peniophoraceae)**
# **[[Ρουσουλοειδή]] (Russulaceae) περίπου 2.400 είδη - 70% των ειδών**
# **Στερεοειδή (Stereaceae)**
# **Τερεστριποριειδή (Terrestriporiaceae)**
# **Xenasmataceae**

Η τάξη συμπεριλαμβάνει επιπλέον 36 γένη τα οποία δεν έχουν καταταχθεί σε οικογένειες.

## Παραπομπές


## Εξωτερικοί σύνδεσμοι
* 

Κατηγορία:Βασιδιομύκητες
Κατηγορία:Αγαρικομύκητες
Κατηγορία:Αγαρικομυκοτίνες

Κατηγορία:Τάξεις βασιδιομυκήτων